Diari Oficial de la Generalitat Valenciana


Sumari del DOGV 5099, del 23-09-2005 (2005/10966)

RESOLUCIÓ de 20 de setembre de 2005, del Rectorat de la Universitat Miguel Hernández d'Elx per la qual s'aprova la delegació de funcions en els vicerectors i vicerectores, el secretari general, el gerent i altres òrgans d'esta Universitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10717


Data del document
:   20-09-2005

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * competència administrativa
    * delegació de poders
    * universitat

RESOLUCIÓ de 20 de setembre de 2005, del Rectorat de la Universitat Miguel Hernández d'Elx per la qual s'aprova la delegació de funcions en els vicerectors i vicerectores, el secretari general, el gerent i altres òrgans d'esta Universitat. [2005/M10493]
  
La Llei 6/2001, de 21 de desembre, Orgànica d'Universitats (BOE del 24.12.2001), i els Estatuts de la Universitat Miguel Hernández d'Elx, aprovats per Decret del Consell de la Generalitat Valenciana 208/2004, de 8 d'octubre, (DOGV de 13.10.2004), atribuïxen al rector les facultats i les competències que s'arrepleguen en este últim.
  
A fi d'aconseguir una major eficàcia en la gestió dels òrgans universitaris, al mateix temps que evitar una sobrecàrrega i acumulació de funcions en la persona del rector, sense minva de les garanties jurídiques dels particulars, i de conformitat amb el que preveu els articles 13 de la Llei de 30/1992 de Règim Jurídic de les Administracions Públiques i del Procediment Administratiu Comú, i a l'empara de les competències conferides per la legislació vigent, resolc la delegació de les atribucions del rector en les següents matèries i òrgans:
  
Primer
  
Es deleguen en el vicerector de Personal les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb la plantilla de personal docent i investigador i la plantilla de personal d'administració i servicis, esta en coordinació amb el Gerent; el règim de provisió dels llocs de treball i el règim de trasllats del personal docent i investigador; la dotació, minoració o modificació de places de personal docent i investigador; la convocatòria dels concursos per a professors contractats i la seua resolució, així com la resolució de recursos i reclamacions relacionats amb estos, i el perfeccionament dels contractes; la planificació de la formació i perfeccionament del personal docent i investigador; la relació amb els representants del personal docent i investigador; la concessió de permisos i llicències al personal docent i investigador; la disciplina acadèmica en l'àmbit del personal docent i investigador; la resolució sobre les situacions administratives, incompatibilitats i obligacions; el reconeixement de triennis i components docents; la concessió de la venia docendi al professorat dels centres adscrits; la gestió de la creació, modificació i supressió de departaments.
  
Segon
  
Es deleguen en el vicerector d'Ordenació Acadèmica i Estudis les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb el pla d'ordenació docent de la Universitat; el seguiment, avaluació i control de la docència; la gestió de l'elaboració, modificació i seguiment de la programació de les ensenyances i dels plans d'estudi oficials; la coordinació de la docència en centres i departaments; la qualitat de la docència; la supervisió de l'oferta del curs acadèmic, i l'organització dels centres responsables de la impartició dels títols oficials universitaris; l'adscripció d'assignatures a àrees de coneixement; la gestió i resolució de les revalidacions; la previsió i programació d'infraestructures i recursos per a la docència; la previsió, programació general i adjudicació d'equipament docent; la gestió de la constitució, modificació i supressió de centres docents; el calendari acadèmic; l'establiment de l'oferta anual de places de titulacions oficials; la relació amb els centres adscrits; la coordinació de les accions de formació de postgrau, permanent i contínua de la Universitat; la coordinació de la innovació docent i la teleformació.
  
Així mateix es delega en el vicerector d'Ordenació Acadèmica i Estudis la firma, als efectes de l'expedició dels certificats supletoris de títols acadèmics oficials, dels centres adscrits a la Universitat Miguel Hernández d'Elx.
  
Tercer
  
Es deleguen en el vicerector d'Assumptes Econòmics, Ocupació i Relació amb l'Empresa, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb el seguiment de l'execució i la liquidació pressupostària; l'elaboració de models distributius en matèria econòmica i criteris d'assignació de recursos econòmics als distints centres de gasto i el seguiment de la seua execució; la constitució i el funcionament de les activitats empresarials de la Universitat; la relació de la Universitat amb les empreses; la integració dels estudiants en l'activitat professional; les pràctiques dels estudiants en Institucions i empreses; el seguiment i negociació del pla de finançament plurianual; la relació amb les entitats financeres; la resolució dels expedients de devolució d'ingressos.
  
Així mateix es deleguen les següents competències de gestió econòmica:
  
1) L'autorització, disposició, reconeixement d'obligacions i ordenar el pagament dels gastos del capítol I referents al personal de la Universitat Miguel Hernández d'Elx, amb excepció de la nòmina i la Seguretat Social.
  
2) Les facultats economicofinanceres d'autorització, disposició, reconeixement d'obligacions i ordenació del pagament de gastos d'import inferior a 300.000 euros (IVA inclòs).
  
3) La firma de transferències bancàries i xecs per al pagament dels gastos a què fa referència els apartats anteriors.
  
4) Autoritzar les peticions d'actualització i fraccionament del pagament de deutes.
  
5) Totes les actuacions inherents a la contractació administrativa que la legislació en matèria de contractes administratius atribuïxen al rector com a òrgan de contractació, sense perjuí de les limitacions que esta o els reglaments de la Universitat establisquen, d'aquells contractes d'obres, subministraments, de consultoria i assistència i de servicis de quantia inferior a 300.000 euros (IVA inclòs), de pressupost de contractació.
  
Quart
  
Es deleguen en el vicerector de Recursos Materials i Equipament, les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb el seguiment del Pla d'Inversions de la Universitat; la previsió i programació general de recursos materials; la previsió i programació general de l'equipament bàsic; la supervisió, coordinació i gestió d'espais i racionalització del seu ús; la gestió del manteniment de la Universitat; les obres de reforma, adaptació i rehabilitació dels distints edificis, i la prevenció de riscos laborals.
  
Quint
  
Es deleguen en la vicerectora de Projecció i Desenrotllament Institucional les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb el desenrotllament estatutari i normatiu de la Universitat, amb la projecció institucional de la Universitat; les relacions amb altres universitats i institucions; la col·laboració amb entitats benèfiques i socials; la comunicació interna i externa i la relació amb els mitjans.
  
Així mateix es delega en la vicerectora de Projecció i Desenrotllament Institucional la realització d'estudis i anàlisi de prospectiva sobre la planificació, desenrotllament institucional i organizacional de la Universitat; l'estudi de pertinència i viabilitat de noves ensenyances oficials.
  
Sext
  
Es deleguen en el vicerector d'Investigació i Desenrotllament Tecnològic les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb el desenrotllament de la política científica i les relacions en esta matèria amb els instituts, departaments i grups d'investigació; la programació, suport i foment de la investigació; el seguiment i control de les inversions procedents d'organismes públics i dels fons Feder; la difusió, coordinació i seguiment dels programes d'investigació; la transferència dels resultats de la investigació; la sol·licitud i tramitació de patents, marques i prototips; la prestació externa de servicis científics i tecnològics; la gestió dels contractes estesos a l'empara del que disposa l'article 83 de la LOU; la formació d'investigadors; la gestió de les beques d'Investigació; la gestió d'estudis de Doctorat; la gestió dels recursos per a la investigació; la previsió i programació general d'equipament científic; la direcció i coordinació de les Biblioteques i centres de documentació; l'avaluació de la qualitat de la Investigació, desenrotllament i aplicació tecnològics; el seguiment, avaluació i control de la investigació i desenrotllament tecnològic; la proposta, formalització i contractació de projectes nacionals i internacionals d'investigació; la celebració de contractes específics d'investigació; l'elaboració de convenis amb altres universitats estrangeres en matèria d'investigació; la firma de contractes del personal investigador i del personal tècnic a càrrec de projectes, contractes o convenis d'investigació; l'autorització de pagaments al professorat i personal investigador per activitat investigadora en matèria de contractes d'investigació; i el nomenament de membres dels tribunals que han de jutjar la tesi doctoral de la UMH.
  
Sèptim
  
Es deleguen en el vicerector de Relacions Internacionals les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb els programes internacionals d'intercanvi; les beques Internacions, excepte les d'Investigació; les ajudes Internacions, excepte les d'investigació; la presència de la Universitat en fòrums internacionals; la planificació i execució de programes internacionals, per si o en coordinació amb altres òrgans de la Universitat; l'elaboració de convenis amb altres universitats estrangeres; i la gestió del programa de cooperació universitària de l'Agència Espanyola de Cooperació Internacional.
  
Octau
  
Es deleguen en el vicerector d'Estudiants i Extensió Universitària les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb la preinscripció, admissió, proves d'accés i matriculació dels estudiants; el règim d'estudis i de permanència dels estudiants en la Universitat; la resolució de les sol·licituds de trasllat d'expedients d'adaptacions i d'accés a segons cicles, la revalidació parcial d'estudis estrangers, la simultaneïtat d'estudis; la disciplina acadèmica en l'àmbit dels estudiants; les relacions amb els representants estudiantils; la regulació i coordinació dels processos d'elecció de representants estudiantils en els òrgans universitaris; la gestió de les beques i ajudes a estudiants; els programes d'intercanvi d'estudiants, excepte els Internacionals; l'assistència a l'estudiant; l'avaluació estudiantil de la docència; la relació amb els antics alumnes; l'orientació i Informació a l'estudiant; l'allotjament universitari; el nomenament dels membres de tribunals de les proves d'accés a la universitat; la resolució de tots aquells recursos interposats per estudiants contra les decisions i les resolucions que la Universitat Miguel Hernández d'Elx dicte en matèria de règim d'estudiants; els expedients de devolució de taxes per la prestació de servicis acadèmics universitaris dels estudiants. Així mateix es deleguen les competències relatives a la convocatòria i resolució d'ajudes a projectes d'estudiants en l'àmbit cultural i esportiu, d'ajudes a projectes de voluntariat i solidaritat de grups d'estudiants; i la presidència de les comissions que atorguen les ajudes anteriors.
  
Així mateix es delega en el vicerector d'Estudiants i Extensió Universitària la programació i coordinació de les activitats culturals i esportives de la Universitat; la coordinació dels cursos i activitats d'extensió universitària; la coordinació de l'Escola d'Estiu; de les Aules Universitàries de l'Experiència; la promoció lingüística; la coordinació de les accions de l'oficina ambiental, i la presidència del Comité de Política Ambiental; la direcció de les aules de cultura, i de les sales i espais d'exposicions de la Universitat; i la coordinació de les accions de cooperació al desenrotllament.
  
Nové
  
Es deleguen en la vicerectora de Coordinació i Programació les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb la coordinació entre el rector i el Consell de Direcció; la programació i seguiment dels assumptes del Consell de Direcció i de les seues reunions; i la coordinació de la gestió, formalització i arxiu dels convenis amb altres universitats, institucions o organismes públics o privats, excepte els que corresponen a les pràctiques educatives, i a l'àmbit de la relació amb l'empresa, i a la investigació i transferència tecnològica.
  
Deu
  
Es deleguen en el gerent les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en esta matèria, en relació amb la gestió dels servicis administratius i econòmics de la Universitat; l'administració i gestió del pressupost de la Universitat; l'administració, gestió, conservació i rehabilitació del patrimoni, així com l'elaboració i actualització de l'Inventari; l'avantprojecte del pressupost i la proposta de tancament de l'exercici econòmic; el seguiment i negociació del pla de finançament plurianual en coordinació amb el vicerector d'Assumptes Econòmics, Ocupació i Relació amb l'Empresa; el compte general anual; l'elaboració de la proposta de programació plurianual; la gestió de la qualitat dels servicis; la direcció del personal d'administració i servicis; el règim disciplinari del personal d'administració i servicis; la proposta anual de la plantilla orgànica del personal d'administració i servicis; la resolució de les situacions administratives dels funcionaris o funcionàries i del personal laboral; el règim de provisió dels llocs de treball i el règim de trasllats del personal d'administració i servicis; la facultat d'autoritzar i disposar els gastos, i també d'ordenar pagaments dins de l'àmbit de les seues competències; la facultat d'executar el pagament per mitjà dels fons de maniobra de la unitat de gasto i els gastos menors realitzats en la caixa fixa; la gestió dels servicis a la comunitat universitària; i la coordinació del club del personal.
  
Onze
  
Així mateix, es delega en tots els vicerectors i vicerectores, en el secretari general i en el gerent l'autorització, dins del seu àmbit competencial, de les comissions de servicis amb dret a indemnització, i també la verificació de la seua realització.
  
Dotze
  
Es deleguen en els directors de departament les facultats i les competències que s'atribuïxen al rector, en relació amb la concessió de permisos i llicències, al personal docent i investigador, fins a 15 dies, a excepció de les pròpies, que seran autoritzades pel vicerector de Personal.
  
Tretze
  
Es delega en els degans de facultat, els directors d'escola, els directors d'institut universitaris, els directors de departament, i els caps de servici l'autorització de les comissions de servicis amb dret a indemnització, i també la verificació de la seua realització en el que es referix al personal dels seus centres, departaments i/o servicis, fins a 15 dies, a excepció de les pròpies, que seran autoritzades pel vicerector de Personal.
  
Catorze
  
Amb caràcter general, en absència o malaltia del rector de la Universitat Miguel Hernández d'Elx, així com en els casos previstos en els Estatuts de la Universitat, assumirà temporalment les seues funcions el vicerector o vicerectora que, amb categoria de catedràtic d'universitat, tinga major antiguitat total en el lloc de vicerector. En el cas que el vicerector o vicerectora a qui corresponguera la dita suplència també es trobara absent, li correspondrà assumir la mateixa al vicerector o vicerectora que amb categoria de catedràtic d'universitat li succeïsca a l'anterior en antiguitat total com a vicerector, i així successivament.
  
El present punt deroga parcialment la Resolució rectoral 854/2003 de 30 de setembre de 2003, i substituïx l'apartat relatiu a l'orde de substitució del rector.
  
Quinze
  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en la present resolució es farà constar esta circumstància expressament en l'acte administratiu que es dicte.
  
En cap cas podran delegar-se les atribucions que es posseïsquen al seu torn per delegació continguda en esta resolució.
  
La present delegació d'atribucions no impedirà la possibilitat del rector d'avocar per a si el coneixement i la resolució d'estes
  
Les resolucions que es dicten en virtut d'estes delegacions esgotaran la via administrativa i deixaran expedita la via judicial.
  
De conformitat amb el que assenyala l'article 13 de la Llei de Règim Jurídic de les Administracions Públiques i del Procediment Administratiu Comú la present resolució es publicarà en el Diari Oficial de la Generalitat Valenciana.
  
La present resolució deroga la Resolució rectoral 903/2003 de 14 d'octubre de 2003 i la Resolució rectoral 1.023/2003 de 18 de novembre de 2003, així com qualsevol altra delegació que de les competències atribuïdes s'haguera efectuat amb anterioritat, bé en estos mateixos òrgans o en altres distints.